गुरमेहर कौर की सुरक्षा को यकीनी बनाया जाए: पंजोली
भास्कर संवाददाता| फतेहगढ़ साहिब
शिरोमणिगुरुद्वारा प्रबंधक कमेटी के सदस्य और शिअद के सीनियर उपाध्यक्ष करनैल सिंह पंजोली ने कारगिल शहीद कैप्टन मनदीप सिंह की बेटी गुरमेहर कौर को एबीवीपी की ओर से रेप और दूसरी धमकियां दिए जाने को निंदनीय बताया। कहा कि देश भाजपा, आरएसएस या एबीवीपी की जागीर नहीं है। देश की आजादी को लेकर और देश की एकजुटता कायम रखने के लिए सिखों और पंजाबियों ने सबसे अधिक शहीदियां दी हैं। पंजोली ने कहा कि गुरमेहर कौर ने अपने बयान में ऐसी कोई बात नहीं की, जो देश की एकता के लिए खतरा हो और माहौल खराब हो। उसने तो यही कहा था कि अगर जंग होती तो उसके पिता देश के नाम शहीद होते। उसने तो सिर्फ अपनी भावनाएं जाहिर की थीं। उन्होंने प्रधानमंत्री से मांग की आरएसएस और एबीवीपी पर नकेल कसें और गुरमेहर कौर की सुरक्षा यकीनी बनाई जाए।
करनैल सिंह।
hin_Deva bho_Deva hin_Deva hin_Deva